CELEX: 62013TN0681
Language: el
Date: 2013-12-20 00:00:00
Title: Υπόθεση T-681/13: Προσφυγή της 20ής Δεκεμβρίου 2013 — Colomer Italy κατά ΓΕΕΑ — Farmaca International (INTERCOSMO ESTRO)

15.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/13
            
         Προσφυγή της 20ής Δεκεμβρίου 2013 — Colomer Italy κατά ΓΕΕΑ — Farmaca International (INTERCOSMO ESTRO)
   (Υπόθεση T-681/13)
   2014/C 78/26
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: Colomer Italy SpA (Sala Bolognese, Ιταλία) (εκπρόσωποι: M. Ricolfi, T. Tarocco και C. Mezzetti, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Farmaca International SpA (Τορίνο, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να δεχθεί την υπό κρίση προσφυγή και, ως εκ τούτου, να ακυρώσει την απόφαση του πρώτου τμήματος προσφυγών, της 3ης Οκτωβρίου 2013, η οποία κοινοποιήθηκε στις 17 Οκτωβρίου 2013, έχοντας εκδοθεί επί της υποθέσεως R 1186/2012-1·
            
         
               —
            
            
               να απορρίψει την ανακοπή που άσκησε η Farmaca International SpA κατά της αιτήσεως καταχωρίσεως του σήματος «INTERCOSMO ESTRO», προκειμένου η αίτηση αυτή να γίνει δεκτή·
            
         
               —
            
            
               να υποχρεώσει το ΓΕΕΑ να καταβάλει όλα τα έξοδα στα οποία υποβλήθηκε η προσφεύγουσα στο πλαίσιο της παρούσας διαδικασίας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Colomer Italy SpA
   
      Σήμα προς καταχώριση: εικονιστικό σήμα περιλαμβάνον το λεκτικό σημείο INTERCOSMO ESTRO για προϊόντα της κλάσεως 3
   
      Δικαιούχος του αντιταχθέντος κατά τη διαδικασία ανακοπής σήματος ή σημείου: Farmaca International SpA
   
      Αντιταχθέν σήμα ή σημείο: μη καταχωρισθέν εικονιστικό σήμα ESTRO για «καλλυντικά μαλλιών»
   
      Απόφαση του τμήματος ανακοπών: δέχθηκε την ανακοπή
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι: παράβαση και πεπλανημένη εφαρμογή του άρθρου 8, παράγραφος 4, του άρθρου 7, παράγραφος 1, και του άρθρου 75 του κανονισμού (ΕΚ) 207/2009